የግዕዝ ቋንቋ ትምህርትን ወጥ በሆነ መልኩ ለመስጠት የሚያስችል የሥርዓተ ትምህርት ቀረፃ ውይይት በደብረ ማርቆስ ዩኒቨርሲቲ እየተካሄደ ነው፡፡
ባሕር ዳር: የካቲት 04/2012 ዓ.ም (አብመድ) ውይይቱ የግዕዝ ቋንቋን ከተጋረጠበት አደጋ ለመታደግ የከፍተኛ ትምህርት ተቋማት የሚያደርጉትን ጥረት ወጥ በሆነ መልኩ ለማስቀጠል ያለመ ነው፡፡የሳይንስና ከፍተኛ ትምህርት ሚኒስቴር፣ የባህልና ቱሪዝም ሚኒስቴርና ከተለያዩ ጥናትና ምርምር ተቋማት የተውጣጡ ምሁራን እየተሳተፉበት እንደሚገኙ የደብረ ማርቆስ ዩኒቨርሲቲ የሕዝብ ግንኙነትና ኮሙኒኬሽን ዳይሬክተር ግርማው አሸብር ተናግረዋል፡፡ የቋንቋ ትምህርቱ ከዚህ በፊት በባሕር ዳር፣ ጎንደር፣ ደብረ ማርቆስና መሰል የከፍተኛ ትምህርት ተቋማት ማስተማር የተጀመረ ቢሆንም ተቋማቱ የራሳቸውን መለስተኛ ጥናት ብቻ መሠረት አድበሀገር አቀፍ ደረጃ በየዩኒቨርሲቲዎቹ ወጥ የሆነ የግዕዝ ቋንቋ የትምህርት አሰጣጥ እንዲኖር ለማድረግም በመሠረታዊው የቋንቋው ይዘት ዙሪያ ምሁራኑ እየተወያዩ እንደሚገኙ ነው የተመላከተው፡፡ ውይይቱ ለሚቀጥሉት ሦስት ቀናት የሚቀጥል ይሆናል፡፡ በአክሱም መንግሥት በመደበኛ ቋንቋነት ሲያገለግል የነበረው የግዕዝ ቋንቋ በዚህ ወቅት በኢትዮጵያና በኤርትራ ኦርቶዶክስና ካቶሊክ አብያተ ክርስቲያን ብቻ በብዛት እያገለገለ ይገኛል፡፡ዘጋቢ፡- ተሾመ አበበ